Årsberetning for hyttegruppa 2021
Hyttegruppa har bestått av leder Wenche Hauge og medlemmene Helga Løwengreen, Erik Windt, Bent Ormestad og John Lundquist.
Ansvarlig hytteutleie: Kirsten Ova.
Ertehytta åpnet igjen 26.september etter å ha vært stengt siden mars 2020 pga. korona. Vi har fulgt alle smittevernrådene vi har fått. 
7.november var det Ertemarka rundt. Vi hadde salg både ute og inne.
14.oktober og 18.november ble det arrangert trivselskveld på Ertehytta. Arrangementene var åpent for alle.
12.desember kom nissen på besøk. Barnas Turlag delte ut gløgg og pepperkaker ved gapahuken og nissen delte ut ca 50 poser. Karsten sørget for julestemning med trekkspillet.
Hytta var åpen 2.juledag og det var bra besøk (fra kl.12).
Hytta har vært stengt for utleie mesteparten av de to siste årene. Fra august 2021 har det vært normal utleie, og inntekten for høsten 2021 (inklusive et par mindre beløp fra januar 2020) beløper seg til kr 15.750.
Nyinnkjøp i år: to vaffeljern.
 
Hyttegruppa vil takke alle hyttevaktene som stiller opp så vi kan ha hytta åpen søndager og torsdager.

Wenche Hauge

